**ТАРИФА**

**ЗА ТАКСИТЕ ЗА ВОДОВЗЕМАНЕ ОТ МИНЕРАЛНА ВОДА**

**НА ТЕРИТОРИЯТА НА ОБЩИНА ШАБЛА**

**ГЛАВА ПЪРВА**

**Общи положения**

Чл. 1. С Тарифата се определят размерът на таксите за водовземане на природния ресурс, изключителна държавна собственост – минерална вода от участък „Шабла – област Добрич, община Шабла“ на находище № 100 Район "Североизточна България" - подземни води от малмваланжски водоносен хоризонт с температура, по-висока от 20°С – област Варна, област Добрич, област Шумен, безвъзмездно предоставен за управление и ползване на Община Шабла с Решение № 38 от 04.02.2019 г. на Министъра на околната среда и водите, по реда за Закона за водите, и таксите за издаване на разрешителни за минерална вода, за срок до 01.01.2036 г.

Чл. 2. (1) Таксата се заплаща за водовземане и ползване на минерална вода по разрешени количества минерална вода на конкретния водоползвател.

(2) Не се заплаща такса за водовземане от обществени чешми за лични нужди на гражданите и други случаи на общо водовземане, определени по реда и при условията на чл. 41 от Закона за водите.

Чл. 3. (1) Таксите за водовземане от минералните води се определят на база температурата и обема на минералната вода, и целта на използване на водата.

Чл. 4. (1) Отнетият при водовземането обем вода се измерва посредством отговарящи на нормативните изисквания измервателни устройства.

(2) Температурата на минералната вода е определена на изход от водовземното съоръжение и е записана в регистър или в документация от хидрогеоложко изпитание.

Чл. 5. (1) Ежегодно към 31-ви януари на следващата година титулярите на разрешителни представят информация за изчисляване на дължимата такса по образец (приложение № 1), обявен на интернет страницата на Община Шабла.

(2) Образецът по ал. 1 съдържа данните съгласно показателите, определени в разрешителното и размерите, определени в глава втора и трета на настоящата Тарифа.

(3) В срок до един месец от получаване на данните по ал. 1, упълномощено от Кмета на Община Шабла лице, извършва проверка на информацията и съответствието й с резултатите от собствения мониторинг, показанията на измервателните устройства и резултатите от извършения през годината контрол.

(4) При съответствие на информацията по ал. 1, Кметът на Общината или упълномощено от него лице уведомява писмено титуляра на разрешителното за размера на дължимата такса, срока за заплащането и сметката, по която таксата следва да бъде заплатена.

(5) При несъответствие на параметрите, по които е определен размерът на таксата, упълномощено от Кмета на Общината лице извършва нарочна проверка за установяване на обстоятелствата и определяне размера на дължимата такса.

**ГЛАВА ВТОРА**

**Изчисляване на таксата за водовземане**

Чл. 6. (Изм. – Решение № 360 по протокол № 31 от 24.07.2025 г.) Таксата за водовземане от минерални води се определя по следната формула:

Т = Е x Wразр., където:

- Т – размер на дължимата годишна такса в лева/ евро;

- Е – единичен размер на таксата, в зависимост от целта, за която ще бъде ползвана черпената вода, съгласно таблицата по чл. 7 в лв./ евро за куб. м.;

- Wразр. – размер на разрешения годишен воден обем в куб. м.

Чл. 7. (Изм. – Решение № 360 по протокол № 31 от 24.07.2025 г.) Единичният размер на таксата за водовземане от минерални води, добивани директно от водоизточника, се определя съгласно следната таблица:

|  |  |  |  |  |
| --- | --- | --- | --- | --- |
| № по ред | Цел на използване на минералната вода | Единичен размер на таксата в лв./ евро за куб. м., при температура на минералната вода: | | |
| до 30 оС | от 30 до 50 оС | над 50 оС |
| 1 | Питейно-битово водоснабдяване | 0,031/ 0,02 | 0,030/ 0,015 | 0,029/ 0,15 |
| 2 | Лечебни цели в специализирани болници за лечение и рехабилитация | 0,040/ 0,02 | 0,045/ 0,02 | 0,05/ 0,03 |
| 3 | Всички други цели | 0,15/ 0,08 | 0,35/ 0,18 | 0,50/ 0,26 |

Чл. 8. (1) В случаите, в които не са монтирани водомерни устройства за разделно измерване на използваните води или водопроводните инсталации на захранвания обект не осигуряват разделно захранване по видове цели или при техническа невъзможност за монтиране, поддръжка и контрол на измервателни устройства за водовземане на минерални води, за които се дължат такси с различен размер, таксата за общото използвано количество се изчислява на базата на най-високата стойност по Тарифата за разрешеното водовземане.

(2) В случаите на получено уведомление от титуляра на разрешителното за повреда или установяване на неработещо или несертифицирано измервателно устройство, за изчисляване на таксата за водовземане през този период се вземат разрешените в разрешителното количества, умножени по коефициент 1,5.

Чл. 9. (1) В случаите, когато годишното ползване е над разрешения годишен обем, титулярите на разрешителните доплащат надвишението в срока по чл. 5, ал. 1, по най-високата стойност определена в тази Тарифа, изчислена с коефициент 1,5.

(2) Таксата за първата и последната година на водовземането се изчислява пропорционално за месеците, за които е ползвана минералната вода.

(3) Прекратяване действието на разрешителното при изрично заявен отказ от титуляря на разрешителното се извършва след плащане на дължимите такси по настоящата тарифа.

Чл. 10. При промяна на размера на таксите в настоящата Тарифа, с решение на Общинския съвет, се коригират таксите по издадените до момента на промяната разрешителни, а в случай на несъгласие на титуляра – разрешителното се прекратява.

**ГЛАВА ТРЕТА**

**Заплащане на таксите**

Чл. 11. (1) Таксите за водовземане са годишни и се заплащат от титулярите на разрешителни не по-късно от 1-ви март на следващата година.

(2) Заплащането се извършва двукратно: междинно плащане до 31 октомври - за използваните количества до 30 септември и до 1 март на следващата година - изравнителна вноска за количествата до края на годината.

(3) В случай, че таксата по ал. 1 се внася по банкова сметка на Общината на няколко вноски, в рамките на годината, титулярът на разрешителното прави изравнителна вноска до 1 март на следващата година и представя в общината справка за направените вноски и копие на платежните документи, доказващи извършването на плащанията.

Чл. 12. (1) Таксите за водовземане от минерални води за разрешително, издадено от кмета на общината се превеждат по сметка на община Шабла, публикувана на интернет страницата на общината.

(2) При всяко плащане титулярът на разрешителното изпраща на органа, издал разрешителното, копие от платежния документ.

Чл. 13. В платежните документи за превода на сумите по съответната банкова сметка, освен задължителните реквизити, в основание за плащане задължително се изписва номера на разрешителното и периода, за който се внася таксата.

Чл. 14. Лицата, които са заявили издаване на разрешително и титулярите на заварените действащи разрешителни заплащат дължимите такси независимо от етапа, на който се намира процедурата за изменение, продължаване на срока или преиздаване на разрешителното.

Чл. 15. За събиране на таксите по Тарифата се прилагат съответните разпоредби на Данъчно процесуалния кодекс и Закона за местни данъци и такси.

**ГЛАВА ЧЕТВЪРТА**

**Такси за издаване на разрешителни за водовземане**

Чл. 16 (1) (Изм. – Решение № 360 по протокол № 31 от 24.07.2025 г.) Таксата за издаване на разрешително за водовземане е 250,00 лева/ 127,82 евро.

(2) (Изм. – Решение № 360 по протокол № 31 от 24.07.2025 г.) Таксата за продължаване, преиздаване или изменение на действащо разрешително за водовземане е 150,00 лева/ 76,69 евро.

**ДОПЪЛНИТЕЛНИ РАЗПОРЕДБИ**

§ 1. По смисъла на тарифата целите на ползване на водата са:

"Питейно-битово водоснабдяване" – когато отнетата вода се използва за пиене, приготвяне на храна и други битови цели или за производство на хранителни, лекарствени или козметични продукти или вещества, предназначени за консумация от човека, в случай че качеството на водата може да окаже влияние върху качеството на крайните продукти;

„Водоползване за лечебни цели” – водоползване, когато минералните води се ползват в заведение, регистрирано по Закона за лечебните заведения.

„Други цели” – когато черпената вода се използва за всички други цели извън изрично посочените по-горе две цели. В "други цели" не се включват целите, за които Закона за водите предвижда концесионен режим – бутилиране на натурална минерална вода и/или газирани и други напитки, в състава на които се включва минерална вода, или извличане на ценни продукти от минералната вода.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§ 2. Контролът по изпълнението на Тарифата се възлага на упълномощено от кмета на Община Шабла лице.

§ 3. Тарифата е приета на основание § 133, ал. 9, т. 1, буква "в" и ал. 10, т. 1, буква „б” от Закона за водите и Решение № 38 от 04.02.2019 г. на Министъра на околната среда и водите и чл. 6, ал. 2 от Закона за местните данъци и такси.

§ 4. Тарифата е приета с Решение № 66 по протокол № 9 от 27.03.2020 г. на Общински съвет гр. Шабла.

§ 5. (Нов – Решение № 360 по протокол № 31 от 24.07.2025 г.) Съгласно § 6, ал. 2 от Преходните и заключителни разпоредби на Закона за въвеждане на еврото в Република България, приетите с Решение № 360 по Протокол № 31 от 24.07.2025 г. на Общински съвет гр. Шабла изменения, влизат в сила от датата на въвеждане на еврото в България, по реда на чл. 3 от ЗВЕРБ.

Приложение № 1 към чл. 5, ал. 1 от Тарифа за таксите за водовземане от минерални води на територията на община Шабла

**ДО**

**КМЕТА**

**НА ОБЩИНА ШАБЛА**

**Д Е К Л А Р А Ц И Я**

по чл. 194б от Закона за водите

**за водовземане от минерални води**

Подписаният………………………………………………………………………………………,

в качеството ми на ………...……………… на …………………………………………………

ЕИК ………………….……,

Адрес за кореспонденция: ………....……………………………….,

Електронен aдрес: ………………………………

телефон за контакт: ………………...…………,

титуляр на **Разрешително № …………. / ………………г.** за водовземане от минерални води

**ДЕКЛАРИРАМ**

**за периода от 01 януари до 31 декември 20**…… **година**

дължимата такса за водовземане по разрешителното е …………. лв. *(Представлява сбор от сумите, дължими за всяка една отделна цел на използване на водата.)*

Определена както следва: **Т =** …………………………………………………………….лв./ г.

*Размера на дължимата такса е определен въз основа на следните данни:*

|  |  |  |  |  |
| --- | --- | --- | --- | --- |
| **Цел**  **на водовземането** | **Е**  **Единичен размер на таксата**  **по чл. ….**  **от Тарифата** | ***W***  **Действително отнет годишен воден обем** | **По измервателно устройство №** | ***Wразр.***  **Разрешен годишен воден обем** |
|  | **лв. /куб. м.** | **куб. м** | **номер** | **куб. м.** |
| ……… | ……… | …….. | Водомер №…. | ……. |
|  |  |  |  |  |
|  |  |  |  |  |

*Забележка: всеки ред се попълва с единичния размер на таксата и разрешените количества за всяка отделна цел за използване на минералната вода.*

Известна ми е наказателната отговорност по чл. 313 от НК за отразени неверни данни в настоящата декларация.

Запознат/а съм с декларация за поверителност на Община Шабла.

Дата:................................. Подпис:....................................................

(име и длъжност)

***Забележки:***

*1. В случаите, в които титулярят на разрешителното се представлява от повече от едно лице, които упражняват представителната власт само заедно, а не и поотделно, декларацията се попълва и подава от лицата, които заедно представляват титуляря.*

*2. При изчисляване на таксата съгласно чл. 6 от Тарифата за таксите за водовземанеприета с Решение на Общински съвет (Тарифата) се прилага следната формула:*

*Т = E x Wразр., където:*

*Т – годишен размер на таксата в лв;*

*E – единичен размер на таксата по чл.7 от Тарифата в лв/куб.м;*

*Wразр. – размер на разрешения годишен воден обем за минерална вода в куб.м.*

*3. Когато с едно разрешително са определени няколко цели на водовземане и не са монтирани отговарящи на изискванията измервателни устройства за измерване на ползваните количества за отделните цели или водопроводните инсталации на захранвания обект не осигуряват разделно захранване по видове цели, таксата се определя върху общото използвано количество и тази от разрешените цели на водовземането с най-висок единичен размер.*

*4. При неизправности на измервателното устройство и/ или превишаване на разрешените годишни количества, при изчисляването се прилага чл. 8 и чл. 9 на Тарифата, за корекция с коефициент 1,5.*